Pa oan e ti Gwenvred hon eus sellet eus luc'hskeudennoù eus kentañ Gouelioù ar  Brezhoneg, ha traoù a bep seurt liammet gant an emsav, kozh -walc'h bremañ; ha zoken ma n'anavezen ket an holl dud dre o neuz (ha lod o deus cheñchet mat ivez ^^) e anavezen o anv, hag ar pezh o devoa graet tamm pe damm, ha gouzout a raen e oa bet ur mare dibar evit ar brezhoneg, ma oa an holl e barr o youl ha ma oa spi en dazont. Bremañ emaomp etre daou. Emañ kollet ar spi un tammig 'm eus aon, hag ar youl muioc'h c'hoazh, emañ pouez an amzer war an emsav, an hevelep re o kas an teaoù aboae re bel marteze, hag o vont skuizh ganti, pa n'emaint ket oc'h ober an traoù fall. Ha war an tu all n'eus ket kalz a dud war ar renk, n'eus ket c'hoant gant ar remziad da heul kemer lec'h ar re a ro ur skeudenn ken dister eus ar stourm.